Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 91. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20., 2/21. i 12/23.), Gradsko vijeće Grada Samobora na 30. sjednici održanoj 16. svibnja 2024. godine donijelo je

GODIŠNJI IZVJEŠTAJ O PROVEDBI

VIŠEGODIŠNJEG PLANA URAVNOTEŽENJA KORIŠTENJEM

PRORAČUNSKOG VIŠKA IZ PRETHODNOG RAZDOBLJA PLANIRANOG

U PRORAČUNU GRADA SAMOBORA ZA 2023. GODINU

I PROJEKCIJAMA ZA 2024. I 2025. GODINU

**Članak 1.**

Višegodišnjim planom uravnoteženja korištenjem proračunskog viška iz prethodnog razdoblja planiranog u Proračunu Grada Samobora za 2023. godinu i projekcijama za 2024. i 2025. godinu (Službene vijesti Grada Samobora br. 11/22.; u daljnjem tekstu: Plan uravnoteženja) planiran je način korištenja viška koji se prenosi iz prethodnih godina, a koji se ne može u cijelosti iskoristiti u jednoj proračunskoj godini, jer je vezan uz određene preduvjete za realizaciju projekta, te se planirao u Proračunu Grada Samobora za 2023. godinu i projekcijama za 2024. i 2025. godinu (Službene vijesti Grada Samobora br. 11/22., 2/23., 4/23., 6/23., 8/23., 9/23., 11/23. i 13/23.; u daljnjem tekstu: Proračun), a o čijoj provedbi se donosi ovaj godišnji izvještaj.

**Članak 2.**

U trenutku donošenja Proračuna i Plana uravnoteženja u prosincu 2023. godine ukupni poslovni rezultat (višak/manjak) iz 2023. nije niti mogao biti u cijelosti poznat već je projiciran u iznosu od 6.930.055 eura, te je isti sveden na stvarno stanje izmjenama i dopunama proračuna u planiranom iznosu od ukupno 6.125.162 eura.

Dio planiranog rezultata koji se odnosi na kumulirani višak iz donacije Osnovne škole Milana Langa uplaćen dana 28.12.2018. i 31.12.2019. godine u iznosu od 133.386 eura od strane TD Nepi Croatia Management d.o.o. te Arena Centar Zagreb d.o.o., namijenjen za opremanje školske sportske dvorane u Bregani čija je izgradnja planirana Provedbenim programom Grada Samobora za razdoblje 2021.-2025. godine, te proračunom i projekcijama radi kojeg je sačinjen Plan uravnoteženja, nije se mijenjao tijekom 2023. godine, a navedeni iznos planiran je u projekciji za 2025. godinu u Razdjelu 004 Upravni odjel za društvene djelatnosti, Glava 00430 Osnovne škole, u okviru Financijskog plana proračunskog korisnika Osnovne škole Milana Langa, Program 4070 Decentralizirane funkcije, Kapitalni projekt K407001 Ulaganja na materijalnoj imovini, Izvor 5.8. osnovne škole - prihodi od donacija, na skupini računa 42 Rashodi za nabavu proizvedene dugotrajne imovine.

**Članak 3.**

Školski odbor Osnovne škole Milana Langa dana 28. ožujka 2024. godine donio je Godišnji izvještaj o provedbi Višegodišnjeg plana uravnoteženja korištenjem proračunskog viška iz prethodnog razdoblja planiranog u Financijskom planu Osnovne škole Milana Langa za 2023. godinu i projekcijama za 2024. i 2025. godinu, KLASA: 400-03/24-01/1, URBROJ: 238-27-15-01-24-1, uz konstataciju da je planirano utrošiti sredstva donacije u iznosu od 133.386 eura u 2025. godini za opremanje školske sportske dvorane u Bregani, a čija izgradnja je predviđena Proračunom.

Rashodi za projekt izgradnje sportske dvorane i dogradnju OŠ Milana Langa planirani su u Proračunu Grada Samobora za 2023. godinu i projekcijama za 2024. i 2025. godinu u Razdjelu 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601281 Izgradnja sportske dvorane i dogradnja OŠ Milan Lang, na skupini računa 42 Rashodi za nabavu proizvedene dugotrajne imovine u ukupnom rebalansiranom iznosu od 2.689.128 eura financiranom iz općih prihoda i primitaka, pomoći i namjenskih prihoda, te su u 2023. godini izvršeni u ukupnom iznosu od 3.312,50 eura, koliko iznosi novelacija troškovnika te izrada dokumentacije nužne za izdavanje suglasnosti na projektnu dokumentaciju. Po dobivenoj Suglasnosti od strane Ministarstva znanosti i obrazovanja, projekt je tijekom veljače 2024. godine prijavljen na Poziv na dostavu projektnih prijedloga „Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole“, isti je prihvaćen te je dana 18. travnja 2024. godine donesena Odluka o financiranju, a potom će biti sklopljen Ugovor o dodjeli bespovratnih sredstava te nakon toga pristupit će se aktivnostima za pokretanje postupka javne nabave za izvođenje radova, odnosno započet će se s realizacijom projekta.

Rashodi za projekt izgradnje sportske dvorane i dogradnju OŠ Milana Langa, Bregana, u ukupnom iznosu od 6.800.000 eura, kao i za opremanje novoizgrađene školske sportske dvorane u Bregani u iznosu od 133.386 eura, planirani su u Proračunu Grada Samobora za 2024. godinu i projekcijama za 2025. i 2026. godinu (Službene vijesti Grada Samobora br. 11/23. i 4/24.) i Financijskom planu Osnovne škole Milana Langa.

**Članak 4.**

Ovaj izvještaj objavit će se na službenoj Internet stranici Grada Samobora.

KLASA: 024-02/24-02/3

URBROJ: 238-27-04-01/02-24-5

**PREDSJEDNIK**

**GRADSKOG VIJEĆA**

**Miran Šoić**